
Rebolusyon ang solusyon 


sa nagkagrabeng krisis nga mugna 


sa paghari sa imperyalismong US 


SA DUL-AN DUHA KA TUIG nga ilehitimong 
paghari, nahimong matinud-anong papet sa im- 
peryalismong US si Marcos Jr. Iyang gitukod ang 
usa ka pasista ug huyang nga neokolonya nga 
migamit og terorismo sa estado aron ipabilin ug 
dugang palapdon ang pagpatuman sa neoliberal 
nga mga polisiyang pang-ekonomiya sa Pilipinas. 
Ang kining mga neoliberal nga mga polisiya 
naglakip sa pagpaubos sa suhulan, pagguba sa 
seguridad sa trabaho, pag-iban sa mga buhis sa mga 
dagkung langyaw'ng korporasyon, pagliberalisa sa 
negosyo ug kapital, pagpribatisa sa maganansya- 
hang mga pangpublikong kabtangan, pagwagtang 
sa mga regulasyon nga nanalipod sa pamuo, 
kababayen-an ug sa kinaiyahan, ug pagbutang sa 
ekonomiya sa Pilipinas ilawom sa kontrol sa mga 
langyaw'ng monopolyong korporasyon. Resulta niini 


ang pagkaguba sa lokal nga produktibong pwersa, 
paghikaw sa katawhan sa ilang kahimanan sa 
produksyon hilabi na ang yuta, ug paghuyang sa 
lokal nga ekonomiya. 

Gipanghambog ni Marcos Jr ang paglambo sa 
ekonomiya sa Pilipinas pinaagi sa iyang paglaag- 
laag sa lain-laing mga nasud para sa mga "kasa- 
butang pang-ekonomiya" nga nagpalig-on pa sa 
mga iskema sa liberalisasyon, pribatisasyon ug 
deregulasyon. Sa pikas bahin, tinuyo niyang giguba 
ang kinabuhi ug panginabuhian sa kadaghanan sa 
katawhang Pilipino--ang mga mag-uuma ug mamu- 
muo. Ang mga mersenaryong Armed Forces of the 
Philippines (AFP) ug Philippine National Police (PNP) 
ang nagpasiguro nga walay mobabag sa pagpatuman 

sa interes sa imperyalismong US 
ug mga kaalyado niining gam- 
hanang mga nasud. 

Katalagman ang dala sa neo- 
liberal nga mga proyekto sa ka- 
tawhan ug kalikupan. Sa isla sa 
Negros, gi-abog sa mga makadaut 
nga mina sa Sipalay City, Negros 
Occidental ug sa Santa Catalina, 
Negros Oriental ang mga komu- 
nidad sa mag-uuma aron mangita 
og mga bililhong minerales. Sa 
madugay nang kasinatian sa mga 
mag-uuma nga biktima sa mga 
dagkung kompaniya sa mina, tu- 
ngod sa makadaut nga mina nagu- 
ba ang kaniadtong mga tabunok 
nga kayutaan, nawala ang mga 
kalasangan ug nahimong hugaw 
ug tayaon ang mga kasapaan. 
Ang daghang proyekto sa quarry 
sa tibuok isla sa Negros ming- 
guba usab sa mga suba ug nag- 
resulta sa kusog nga pagbaha. 

Ang reklasipikasyon ug pag- 
kombertir sa gamit sa yuta gikan 
sa agrikultural paingon sa komer- 
syal nga gamit, solar farms, eko- 
turismo, mga plantasyon sa mga 
pang-eksport nga tanom ug uban 
pang dili produktibong gamit nag- 
bunga sab sa kuyanap nga pag- 
pangilog sa yuta sa mga mag- 
uuma ug pagguba sab sa ilang 
panginabuhian. 

Ang plantasyon sa oil palm 
sa Candoni, Negros Occidental 
nagtulod sa mga mag-uuma nga 
mobiya sa pagtanom og humay ug 
mais baylo ang oil palm. Nagsaad 
og dakung ganansya sa mga mag- 
uuma apan sa luyo niini ang 
bangkarote nga kaugmaon ug dili 
na mapuslan nga yuta. Samtang, 
gitumong sa Tamlang Valley Zone 

of Peace ang liboan ka ektarya 
sa kalasangan sa lungsod sa 
Santa Catalina ug mga kasikbit 
nga lungsod para sa eko-turismo 
ug operasyon sa mina nga maka- 
apekto sab sa daghang mga komu- 
nidad sa mag-uuma ug lumad. 

Ang mga proyekto sa rekla- 
masyon sa mga sentrong syudad 
sa isla (Bacolod City sa Negros 
Occidental ug Dumaguete City sa 
Negros Oriental) mopalayas sa 
tagnapulo ka libong mga Negro- 
sanon ug moguba sa mga bay- 
bayon ug dagat nga gisaligan sa 
panginabuhian sa mga mananagat 
ug pinuy-anan sa daghang mga 
kinabuhi sa ilawom sa dagat. Du- 
gang pa, kasumpay sa planong 
Super City sa Bacolod ang priba- 
tisasyon ug komersyalisasyon sa 
mga serbisyo publiko sama sa tu- 
big, kuryente ug "modernisasyon" 
sa pangpublikong transportasyon. 
Ang PUV modernization program 
nga padayong gi-away sa mga 
gagmay'ng opereytor ug mga 
drayber ang hingpit nga kontra- 
kabus ug pabor sa mga dagkung 
negosyo. 

Partikular nga dugay nang 
pabug-at sa katawhan sa Negros 
ang malupigon ug mapahimusla- 
nong sistema sa monocrop nga 
ekonomiya sa kalamay. Dugang pa 
niini nga gipuga ang mga mag- 
uuma ug mamumuo sa katubhan 
pinaagi sa importasyon sa libo- 
libong tonelada sa kalamay ug 
pagtigom sa mga kartel sa mga 
sinakong kalamay aron maniobra- 
han ang presyo niini sa merkado 
nga nagmugna ug dili masulbad 
nga krisis. 

Gipaantus sa mga nahisgutang 
mga neoliberal nga katuyoan ang 
katawhan sa Negros, sa kasyuda- 

ran man o sa kabukiran. Ang 
terorismo sa estado nga nag- 
mugna og dili maihap nga mga 
paglapas sa tawhanong katungod 
ang naghatod sa mga neoliberal 
nga proyekto hilabi na sa kabu- 
kiran. 

Ang kampanya sa pagpa- 
numpo ug kontrarebolusyon sa 
AFP, PNP ug National Task Force 
(NTF)-Elcac, susama sa neolib- 
eralismo, nagsabwag og walay 
tupong nga kadaut sa katawhan 
pinaagi sa mga air strike, pag- 
pamomba, istraping, pagmasaker 
ug pagpatay, pagtortyur, iligal 
nga pag-aresto, pagpangawat, 

Mapasalamaton ang Ang Paghimakas 
sa mga kontribusyon nga naghimong 
madaugon niini nga isyu. Sa 
pagpalambo sa atong Ang Paghimakas, 
giawhag ang tanang tigbasa nga 
padayong mo-amot og mga balita, 
piktyur, istorya ug uban pang sinulat. 
Mangayo sab kami sa inyong mga 
suhestyon ug komentaryo unsaon pa 
gyud pagpalambo ang atong 
bantalaan. 


I angpaghimakas@protonmail.com : 

Pait nga pagtrabaho sa tam-is nga kalamay 


ALAS KWATRO PA LANG SA buntag ningmata si 
Tatay Romeo, 66 anyos nga taga-Cadiz City, para 
mag-andam alang sa tibuok adlaw nga pagtapas 
ug pagkarga og tubo. Pareho sab nga oras nga 
mingbangon si Nanay Celia, 52 anyos, para 
makapangandam sa pagpang-arima (pag-asayn og 
klase sa trabaho sa kampo ug lugar nga trabaho- 
an). Mangape, motimo og dyutay ug maniguro og 
balon para sa ulan-init nga trabaho. Tagsa-tagsa 
kanila kinahanglang anaa na sa trabahoan alas 
sais sa buntag. 

Naila ang isla sa Negros sa iyang kalidad ug 
tam-is nga kalamay gikan sa 62 porsyento sa 
kayutaan sa tibuok isla nga gitamnan og tubo nga 
moamot sa dul-an 70 porsyento sa tibuok produk- 
syon sa kalamay sa Pilipinas. 

Sa sobra ka peligroso nga tibuok adlaw nga 
pagkarga-tapas ni Tay Romeo, gipakyaw lang sa 
agalon ang pamuo sa ka-grupo niya sa tapasero 
sa P190 kada tonelada. Maayo kung milling season 
kay makabahin siya og P2,000 matag semana, 
pero katunga na lang niini kung sira-galing gikan sa 
pakyaw nga pagtrabaho, lakip na ang pagguna. 

"Kung sa among panginahanglanon lang kada 
semana, kulang gayud i-badyet ang among sweldo, 
makapiyan-piyan lang kami sa galastuhan kung 


makakuha na sa pensyon," ingon ni Tay Romeo sa 
pagsubay niya sa iyang galastuhan para sa sulod- 
balay. Matag semana mogahin siya og P500 para 
sa bugas, #350 para sa isda ug bulad, P200 para 
sa uban pang panginahanglanon, P1,000 para 
alawans sa duha ka kolehiyo niya nga mga anak 
nga gipa-eskwela sa mga kaliwat, ug motigum og 
P500 para sa bulanan nga badyet sa bayad sa 
kuryente. 

Retirado na sa papel si Tay Romeo sa iyang 
pagtrabaho sa katubhan sukad pa 15 anyos siya. 
Suwerte kung lantawon si Tatay kay usa siya sa 
adunay benepisyong SSS ug karon, matag bulan 
makadawat na siya 0g P3,500 nga SSS pension, 
apan tungod walay yutang matikad, napugos siyang 
mopadayon sa pagtapas-karga para mabuhi ang 
iyang pamilya. 

Sa laing bahin sa isla sa Negros sa lungsod sa 
Toboso, gi-agwanta ni Nanay Celia ang P150 nga 
inadlaw nga suhulan sa tulo ka oras nga pagtra- 
baho sa katubhan. Sa unom ka adlaw matag se- 
mana nga pagtrabaho, dili kaabot 0g P1,000 ang 
iyang suhulan. 

"Kung wala pa nipasaka si Tim Ballesteros 0g 

pagpanunog sa mga kakahoyan, 
ug uban pa. Tuyo niini nga pa- 
hilomon ang pakigbisog sa kataw- 
han para sa ilang katungod ug 
pag-abog sa katawhan para ga- 
wasnon ang pagsulod sa mga ne- 
gosyo sa dagkung agalong yutaan 
ug dagkung komprador kakun- 
sabo ang mga langyaw'ng mga 
korporasyon. 

Tungod niini, kinahanglan ang 
kolektibong pagsukol sa kataw- 
hang Negrosanon sa mga neolib- 
eral nga atake sa isla sa Negros. 
Dapat padayon nga pukawon, 
organisahon ug palihukon ang li- 
boan ka mga mag mag-uuma ug 
mamumuo sa umahan, mamumuo 
sa industriya, mananagat, tawong 
simbahan, tigpanalipod sa kali- 
kupan ug tawhanong katungod, 
kabus nga taga-dakbayan, tigba- 


ligya, drayber, kabatan-onan, pro- 
pesyunal, ug uban pang mga 
apektadong sektor aron dili mag- 
madinaugon ang katuyoan sa 
imperyalista nga kawaton ang 
bahandi sa nasud ug pagrabehon 
ang dunot nga alang-alang ko- 
lonyal ug alang-alang pyudal nga 
sistema. Ang mga kontra-pyudal 
ug ekonomikong mga kampanya 
kinahanglan usab nga isumpay 
ug ipataas kakuyog ang kontra- 
pasista ug kontra-imperyalistang 
mga kampanya para pakusgon ang 
pakig-away batok sa todo-todong 
atake sa papet ug pasistang re- 
himen Marcos Jr. 

Dapat mas palig-onon pa sa 
New People's Army ang determi- 
nasyon nga padug-on ang kaaway 
pinaagi sa liboan ka samad sa 
lawas ug panalagsang lampos sa 
ulo aron mapugngan ang pagsu- 
lod sa mga langyaw ug lokal nga 


dagkung mga kampanya sa mga 
militarisado nga mga lugar. Ar- 
masan ang mga Pulang mang- 
gugubat dili lang sa pusil, kundili 
sa kapasidad sa walay hunong 
ug walay kakapoy nga rebolus- 
yonaryong propaganda ug pag- 
organisa aron ipunting ang kayu- 
got sa katawhan sa pagdagsa sa 
AFP ug PNP sa kabukiran. 

Kinahanglang matigom ang 
kusog sa mga masa ug tanang 
katawhang linupigan ug hinimus- 
lan para sa pag-asdang sa rebo- 
lusyon ug pag-angkon sa nasud- 
non ug katilingbanong kagawa- 
san. Ang rebolusyon lamang ang 
tinuod ug malanaton nga solusyon 
sa nagkagrabeng ekonomikanhon, 
pulitikal, pangmilitar ug kultural 
nga krisis nga mugna sa paghari 
sa imperyalismong US sa nasud 
kakunsabo ang lokal nga nag- 
haring hut-ong. fP 

P15 sa inadlaw human gisunog 
sa mga NPA ang iyang mga trak 
(kaniadtong Enero 2023), wala pa 
gipasakaan ang among mga swel- 
do,” pag-ambit ni Nay Celia. Si Tim 
Ballesteros ang nangunang asyen- 
dero-kumprador sa norte nga ba- 
hin sa Negros ug ang nagdikta sa 
paswelduanay ug pagpadalagan 
sa trabaho sa katubhan. 

Kabahin si Tay Romeo ug Nay 
Celia sa gibana-banang 380,000 
ka mga mamumuo sa katubhan 
sa isla sa Negros. Adunay laing 
18,000 ka mamumuo sa sentral 
sa isla nga nagkatag sa 12 (sa 
27 sa tibuok Pilipinas) ka mga 
galingan sa tubo. 

Usa sa mga mamumuo sa 
sentral si Berting, 39 anyos nga 
taga-Toboso. 'Hooker' siya sa 
transloading diin idiskarga niya 
ang tubo gikan sa trak ug ikarga 
sa hauler para ihatod ang tubo 
padulong sa mga galingan. Gi- 
panag-iyahan sa pinakadakung 
sentral sa tibuok Asya, ang Vic- 
torias Milling Corporation (VMC), 
ang transloading nga iyang git- 
rabahuan, apan pakyaw gihapon 
ang sweldohanay sa P5 kada 


tonelada. Sa 20 ka tuig niyang 
pagtrabaho isip 'hooker,' kausa 
ra siya napasakaan og sweldo 
kaniadtong 2012, sobra dekada 
na ang milabay nga gipasakaan 
og P1 matag tonelada nga pag- 
diskarga-karga og tubo. 

"Kaswal ra man gihapon mi, 
walay regular nga 'hooker' nga 
akong nahibaluan diri sa Toboso. 
Pwerti ka init o mabasa mi sa 
ulan kay hawanan ra ba na ang 
mga transloading," ingon ni Ber- 
ting. Tungod dili regular nga ma- 
mumuo si Berting, wala siya'y 
nadawat nga mga benepisyo sama 
sa SSS ug 13th month pay. Ma- 
kadala og P5,000 kada kinsenas 
si Berting ngadto sa iyang pamilya. 

Pwerti ka peligroso ang tra- 
baho sa mga 'hooker,' sama ni 
Berting. Galagiting ang adlaw 
kung init, pwerti ka danlog sa 
damyo (hagdanan) ug tubo kung 
ting-ulan. Walay gihatag nga uni- 
porme o bisan unsa nga protek- 
syon ang kumpanya para kanila. 

Sa sunod-sunod nga pag- 
taas sa presyo sa mga palaliton, 
wala'y igong usbaw sa suhulan 
nga nadawat sa mga mamumuo 
sa uma man o sa pabrika. "Kina- 
hanglan maghiusa ang mga 


katawhan para masulbad ang 
problema ug krisis, sama sa mahal 
nga palaliton ug panginahanglan 
nga pagpasaka sa suhulan," ang 
sulti ni Nay Celia. Pagpangutana 
kung unsa ang gikinahanglan karon 
sa mga mamumuo, ningtubag si 
Berting, "pasakaan ang suhulan, 
kanang naay SSS." Pangabuhian 
ang singgit ni Tay Romeo, "yuta 
nga matikad ug insaktong sweldo- 
benepisyo para mabuhi og husto 
nga walay gutom." 

Gipunting pud ni Tay Romeo 
nga ang sistema sa pakyaw maoy 
hinungdan nga gamay lang ang 
ilang sweldo. "Dili makatarunganon 
ang pamalakad sa asyenda, ilabi 
na ang anaa sa kontraktor pag- 
patrabaho, kasagaran pakyaw lang 
ang among matrabaho. Gamay 
ra nga sweldo among makuha 
matag semana," panapos ni Tay 
Romeo. 

Sila ni Tatay Romeo, Nanay 
Celia ug Berting ang pipila sa 
mga nagpasingot ug naghatag 
sa ilang kusog-pamuo para maka- 
himo og kalamay nga makapatam- 
is sa pagkaon ug ilimnon sa 
katawhan, apan ang ilang kina- 
buhi nga nahigot sa katubhan, 
pwerti kapait. HP 

SPLIT program: 


Pagbungkag 
sa paghiusa 
sa mag-uuma 


SA PAGLINGKOD NI MARCOS 
JR sa poder, gipasiguro niya ang 
pagpaduso sa mga neoliberal nga 
mga polisiya sa Pilipinas sa mando 
sa imperyalistang US. Sa hisgu- 
tanan sa kayutaan, hingpit nga 
gipatuman sa rehimen Marcos II 
ang Support to Parcelization of 
Land for Individual Titling (SPLIT) 
nga gipondohan sa World Bank. 
Gigamit sa iyang rehimen ang 
SPLIT nga programa aron malingla 
ang mga mag-uuma ug ma-ilog 
ang ilang mga kayutaan. Tungod 
niini, sayon nga mabalhin ang 
pagpanag-iya niini gikan sa mga 
mag-uuma padulong sa mga aga- 
long yutaan ug sa mga dagkung 
komprador burgesya. 

Niadtong 2020, gisugdan sa 
Department of Agrarian Reform 
(DAR) ang pagpatuman sa SPLIT 
nga programa. Gipundohan kini 
pinaagi sa usa ka loan sa World 
Bank sa balor nga 720.4 bilyon. 
Katuyoan sa programa sa SPLIT 
nga hingpit nga wagtangon ang 
Collective Certificate of Land 
Ownership Award (CCLOA) nga 
gigunitan sa mga agrarian reform 
beneficiaries (ARBs) paingon sa 
indibidwal nga pagpanag-iya. Gi- 
pasalig usab sa DAR nga sa pag- 


sa titulo, mas 
adunay kasegurohan ang mga 
ARB nga makapanag-iya og yuta 
ug mas mapalambo ang ilang 
panginabuhian sa pagpanguma. 

Gitarget sa DAR nga ma- 
indibidwalisa ang 139,000 ka 
CCLOA gikan tuig 2020 hangtod 
2024 ug anaay plano nga molanat 
kini sa mosunod nga duha ka tuig. 
Naglangkob kini sa 1.4 milyones 
ka ektaryas sa kayutaan nga may 
1.1 ka milyones nga mga ARB sa 
77 ka mga probinsya. Trese por- 
syento sab niini ang anaa sa 
Western Visayas. 

Sa isla sa Negros, ang DAR 
anaa na sa proseso sa pag-vali- 
date sa mga CLOA sa mga ARB 
ug pagkahuman niini, mao na 
ang pagtunga sa mga CCLOA. 
Adunay opisina sab nga gitukod 
ang DAR aron mapasiguro ang 
implementasyon sa SPLIT. 

Apan para kang Tatay Kulas, 
usa ka ARB sa Himamaylan City, 
Negros Occidental, nadismaya siya 
sa proyekto sa SPLIT sa DAR. 
"Ang mga anaa sa gahum ang 
ninghimo sa mga balaod ug prog- 
rama nga walay pagtan-aw kung 
unsay tinuod nga problema namo. 
Ang proyekto sa SPLIT dili ma- 


indibidwalisa 


e.e...e..e..e..e..e..e..e..e..e........... 


himong sulbad sa among giantus 
sa karon hilabi nga mahal na 
ang abono ug pestisidyo, barato 
ang pagpalit sa among produkto 
ug kulang ang subsidyo para sa 
El Niño," ingon ni Tatay Kulas. 

Nagmugna sab og kahadlok 
kang Nanay Letty sa Kabankalan 
City, Negros Occidental ang gi- 
ingon sa Municipal Agrarian Re- 
form Officer sa DAR nga kung 
dili siya mosugot nga magpaila- 
wom sa SPLIT, ang iyang ngalan 
dili na malakip sa mahatagan og 
indibidwal nga titulo. 

Dugang ni Nanay Letty, "ang 
SPLIT makaguba sa paghiusa sa 
organisasyon sa mag-uuma. Kung 
indibidwal na ang titulo, dili na 
lisud sa mga nagharing hut-ong 
ug sa mga agalong yutaan nga 
linglahon ang mga ARB sa pag- 
baligya o pagpa-aryendo sa ilang 
yuta." 

Mao sab ang kabalaka ni Delia 
sa nahisgotan nga syudad nga 
kung mag-loan siya sa bangko 
gamit ang iyang indibidwal nga 
titulo isip kolateral, sayon lang 
nga makuha sa bangko ang iyang 
yuta kung dili makabayad sa iyang 

Oil palm, ngil-ad nga damgo sa mga mag-uuma 


ANG PAGTINGUHA SA "PERMA- 
NENTE NGA kalinaw ug mala- 
hutayong kalambuan sa gawas- 
non na sa insurhensya nga mga 
lugar" ilawom sa rehimeng US- 
Marcos nagtago sa dulom nga 
reyalidad-paghatag og dalan para 
makagamot ang makadaut nga 
neoliberal nga mga proyekto. 
Saksi ang isla sa Negros sa tu- 
man ka tataw nga kadaot nga 
mamugpa dili lang sa kinaiyahan 
apan labaw sa tanan sa iyang 
katawhan, ilang mga panginabuhi- 
an, ug ilang mga pinuy-anan. 

Ang oil palm usa ka pang- 
eksport nga tanum nga nagtubag 
lang sa kinahanglanon sa lang- 
yaw'ng mga imperyalista ug ilang 
itoy-itoy nga komprador-agalong 
yutaan. Sa kayutaan sa Candoni, 
Negros Occidental, adunay nag- 
hana nga bangi sa interes ug 
plano nga mahimong mo-igo sa 
tibuok isla. Ang kaylap nga pag- 
pananum sa oil palm nga gipasi- 
garbo nga tigdala sa kalambuan, 
nag-unod sa mas dakung katalag- 
man sa pagpangilog og kayutaan, 
pagkawala sa panginabuhian ug 
pagkaguba sa kalikupan. 

Sa miaging tuig, ang gipanag- 


iyahan sa mga Consunji nga 
DMCI Corporation kakunsabo ang 
Department of Environment and 
Natural Resources (DENR) plano 
nga hulipan ang 6,000 ka ektarya 
nga kayutaan sa kabukiran padu- 
long sa plantasyon sa oil palm. 
Gilauman kini nga molanat sa 50 
ka tuig (sa inisyal 25 ka tuig ug 
pwede nga subling madugangan 
0g 25 naman ka tuig). Pipila ka 
mga pamilya ang nagpadayag sa 
ilang pagbatok niining proyekto, 
tungod makamugna kini og kadaut 
sa ilang panginabuhian ug kayu- 
taan. 

Ang konsehal sa LGU sa 
Candoni ug tsirman sa komite sa 
environment nga si Dember Ca- 
tipunan pabalik-balik nga nagyaw- 
yaw og reaksyonaryong propa- 
ganda nga ang mga pamilya 
“segurado nga makaangkon og 
trabaho ug relokasyon,” ug iyang 
gitabonan ang kamatuoran nga 
ang proyekto makamugna og pag- 
pangilog sa kayutaan ug magtu- 
lod sa ebakwasyon sa mga mag- 
uuma ug lumad. 

Ang plantasyon sa oil palm 
mahimong panugod sa tuman ka 
peligrosong pag-usab sa mga ka- 


yutaan (land-use conversion) sa 
kabukiran, pagpangilog sa kayu- 
taan, ug pagbag-o sa gamit sa 
mga kayutaang lasangon nga 
kasagaran gipuy-an sa mga mag- 
uuma. Ang industriya sa oil palm 
sama sa Agumil Company sa 
Palawan ug North Cotabato Oil 
Corporation sa Mindanao na- 
kadaut sa mga mag-uuma ug mga 
Lumad, tungod wala sila gitu- 
gutan nga mag-"inter-crop" (sal- 
ot sal-ot nga pagtanum) para sa 
ilang pangkonsomo ug sa esen- 
sya nahigot sa pyudal ug alang- 
alang pyudal nga dagway sa 
pagpahimulos. 

Makamugpa kini og grabeng 
pagdagsa sa mga reaksyonaryong 
tropa sa lugar. Ang mga neoliberal 
nga mga proyekto katimbang ang 
Barangay Development Program 
sa NTF-Elcac nagpanglingla para 
itanyag sa komunidad ang ilang 
kaugalingong mga katigayonan 
sa interes sa langyaw'ng mga 
negosyo. 

Ang mga plantasyon sa pana- 
num nga pang-eksport, sama sa 
mga plantasyon sa tubo sa isla 

utang. Makadugang kini sa iyang problema 
hilabi na nga may mga anak siya nga nag- 
eskwela ug ang pagpanguma mao ang ilang 
panginabuhian. 

Wala sab gikalipay ni Manong Fausto 
ang SPLIT program tungod nahimong 
biktima siya ug ang ilang komunidad sa 
pagpanghulga ug pagpangharas sa militar 
aron pugos nga makumbinse nga mosulod 
sa kini nga proyekto. Matod niya, "wala 
man nagbisita sa amoa ang DAR. Mismo 
ang militar ang gigamit para pugson kami 
nga mosugot nalang sa SPLIT." 

Para kanilang mga ARB ug sa uban 
pang mga mag-uuma, dili ang SPLIT program 
ang epektibong makatabang kanila kundili 
ang libreng pag-apod-apod sa kayutaan ug 
komprehensibong suportang agrikultural. fP 

sa Negros, mao ang gigikanan sa mga kri- 
meng ekonomikanhon ug tawhanon. Diri 
nagtunhay ang mga lain-laing porma sa 
alang-alang pyudal nga paagpahimulos. 

Usa pa gyud ka kinaiya niining "ag- 
ribusiness venture" mao ang propaganda 
sa "reporestasyon." Apan ang isla sa 
Negros saksi niining pagpanglingla, pa- 
nanglitan ang National Greening Program 
(NGP) sa DENR nga nagpatanum lang og 
mga pang-eksport nga kahoy sama sa 
manggium, gemilina ug mahogany. Sa ulahi, 
ang kini nga mga erya gipunting para mi- 
nahon. Sa hisgutanan sa oil palm, dili kini 
para sa reporestasyon. 

Ang plantasyon sa oil palm usa ka 
ngil-ad nga damgo nga atubangon sa mga 
mag-uuuma dili lang sa Candoni kundili sa 
uban pang bahin sa isla. Kini nga neoliberal 
nga proyekto momugna og tuman nga 
kagutom ug kakabus nga mosugnod sa 
kadasig para sa rebolusyonaryong pag- 
bag-o. Ang pakigbisog dili lang batok sa 
plantasyon sa oil palm, usa kini ka dungan 
nga kampanya kontra-imperyalista, kon- 
tra-pyudal ug kontra-pasista nga molanog 
sa tibuok isla sa Negros. Ap 


Solusyon sa madamo 


Subong 
Madamo na "syon" 
sa mga proklamasyon 
para daw 
sa rehabilitasyon 


sa pigado nga populasyon 


Ang humay may taripikasyon 
kag tubo nga importasyon 
para daw sa proteksyon 
sa mangunguma kag mamumugon 
pero sa gihapon, 
adlaw-adlaw gakonsumisyon 


Tubi kag kuryente, 
Bulong kag bisan ang twisyon 
Presyo nga gataas 
Makataas man sa altapresyon 
Tupod pa ang sa dyip 


nga modernisasyon 


Baybay may reklamasyon 
para damo daw magbakasyon 
Pero ang maligsan 
Wala tadlong nga relokasyon 
Pangabuhian madula 
Sa ngalan sa turismo kag atraksyon 


Dugangan pa sa mina 
Kwari, dam kag mga plantasyon 
Ang lasang mahalitan 
Magkadegradasyon 
Pero bahala na daw nga mulala ang polusyon 
Basta may bulawan nga makutkot 
Sa duta nga gin-ilog sa dumuluong 
kay dako bulig pag eleksyon 

Pagkutkot sa minahan sa kabukiran, 
pagkutkot sa lubnganan sa mga Negrosanon 


GATASAN SA LANGYAW/'NG KA- 
PITALISTANG KUMPANYA ang 
mga alang-alang kolonyal ug alang- 
alang pyudal nga nasud sama sa 
Pilipinas. Nahigot kini sa mapig- 
oton ug mapahimuslanong mga 
balaod pang-ekonomiya ug pam- 
pulitika nga labaw nga nagpaantus 
sa kinabuhi sa katawhang Pilipino. 
Nabutang sa baba sa kamatayon 
ang panginabuhian sa katawhan 
(mga mag-uuma ug mamumuo sa 
uma sa kabukiran) samtang nag- 
kupot og naglagting nga binilyong 
ganansya ang mga dagkung kom- 
prador burgesya-agalong yutaan 
sa mga neoliberal nga proyekto 
susama sa operasyon sa mina 
nga ningsuyop sa bahandi sa 
kayutaan sa nasud. 

Usa ang isla sa Negros sa 
gipanalanginan sa abunda nga 


kinaiyanhong bahandi ug tabunok 
nga kayutaan. Ang kabukiran ang 
gisaligan sa katawhan sa ilang 
panginabuhian aron matubag ang 
kinahanglanon nga mabuhi. Apan, 
nahimong babag sa ilang pag- 
panginabuhi ang pagsulod sa 
dagkung langyaw'ng kumpanya 
sa mina sama sa Midan Corpor- 
ation nga target kutkoton ang 
kabukiran sa mga barangay sa 
San Francisco, Milagrosa, Fatima, 
San Pedro, tanan sa Sta. Catalina, 
Negros Oriental ug uban pang 
mga barangay sa utlanan sa 
mga lungsod sa Santa Catalina, 
Siaton ug Valencia, Negros Ori- 
ental. 

Target sa Midan Corporation, 
usa ka Korean nga kumpanya, 
nga bungkagon ang 844 ektarya 
nga kayutaan. Nagsugod ang 


operasyon niadtong tuig 2022 
pinaagi sa gigunitan nga permit 
sa proyekto nga gi-aprobahan sa 
Mines and Geosciences Bureau 
(MGB) sa Department of Envir- 
onment and Natural Resources 
(DENR) niadto pang tuig 2018. 
Apan nahibaloan nga wala kini 
permit gikan sa gubyerno pru- 
binsyal ug lokal nga panggam- 
hanan ug walay gipahigayon nga 
konsultasyon sa publiko. 
Nanguna nga panginabuhian 
sa mga mag-uuma sa lugar ang 
produkto gikan sa tinanom nga 
lubi, mais, humay, saging ug luy- 
a nga gikabalak-ang kutkoton sa 
dagkung ekipo sa kumpanyang 
mina baylo sa bulawan, pilak, 
copper ug uban pang minerales 

sobra kadamo nga syon? 


Mga panginto kag imbensyon 


Ang bug-os nga termino? 


Neoliberalisasyon 
Liberalisasyon 
Pribatisasyon 
Deregulasyon 


Denasyunalisasyon 


ang interes 


sa nagahari nga paksyon 


Ang resulta, 
gutom, patay, 


kag konsumisyon 


sa pumuluyo nga 


bisan ang simple nga mabuhi 


daw imposible na nga misyon 


Para sa dumuluong nga atraksyon 


Imperyalistang interbensyon 


Nga puno man sang korapsyon 


Amo man ang rason 


Sa nagalala nga pasismo 


Kasaysayan ang aton leksyon 


Para malampuwasan 


Ang kabudlayan kag tensyon 


Pabaskugon ang organisasyon 


Kag ang kolektibo nga aksyon 


Kag militarisasyon 
Para masiguro 


Nga indi mapunggan 


Wala lain nga -syon 
Ang makapirde sa ila madamo nga bersyon 
Ang solusyon? 
Armado nga rebolusyon. JF 

pang-eksport. 

Tungod sa kabalaka sa lumu- 
lupyo sa kadaut nga mamugna sa 
dakung eksplorasyon sa kumpan- 
ya, nagpahigayon og kolektibong 
paninguha ang mga residente 
pinaagi sa paglunsad og mga rali 
protesta kauban ang mga upisyal 
sa munisipyo ug barangay sa 
Santa Catalina niadto lang Abril 
12 niining tuiga, batuk sa nag- 
padayon nga eksplorasyon niini 
sa Sityo Tarug, Brgy. San Fran- 
cisco sa maong lungsod. Sa wala 
pa kini, naghimo og joint resolu- 
tion ang mga lumulupyo sa pipila 
ka lugar nga nalangkob sa erya 
nga minahon para ipanawagan 
ang hinanaling pagpahunong sa 
eksplorasyon sa mina sa dili pa 
mahimong full-scale (hingpit) ang 
operasyon nga makadaut sa 
lumulupyo ug kalikupan. Mahi- 
numduman nga gideklara na sa 
konseho sa munisipyo ang Sityo 
Tarug isip lugar para sa eko- 
turismo. Napunting usab kini 
isip watershed area nga may 
abunda nga biodiversity, busay, 
ug sistema sa langub, ug pinuy- 
anan sa liboan ka fruit ug vam- 
pire bats. 


Susama na lang kang Tatay 
Pedro, usa ka mag-uuma sa 
lugar, adunay asawa ug tulo ka 
mga anak, nga nabalaka sa kadaut 
sa mina sa iyang panginabuhian. 
Nananom si Tatay Pedro isip usa 
ka saop nga walay igong kita 
tungod sa dili makatarunganong 
bahinay (inupat ang bahinay) 
maong napugos nga mosulod 
isip part-time nga tigbantay sa 
minahan para makadugang sa 
panggasto sa kinahanglanon. 
Apan sa unahan, nakita ni Tatay 
nga anam-anam nga naapekto- 
han ang produksyon ug naapil 
og kabungkag ang yuta nga 
gitikad sa mga lumulupyo sa 
lugar nga momugna og dis- 
lokasyon sa ilang panginabuhian. 
Mao nga usa si Tatay Pedro sa 
daghang nibatok sa pagpadayon 
sa eksplorasyon sa bulawan para 
sa mga langyaw samtang giguba 
ang abundang bahandi sa yuta 
nga ilang pinuy-anan ug pangi- 
nabuhian. 

Ang kalisang nga gi-atubang 
karon sa mga lumulupyong apek- 
tado sa operasyon sa mina sa 
pipila ka lungsod sa Negros Ori- 
ental ang nahimong mangil-ad 
na damgo sab sa lumulupyo nga 
mga kanhing biktima sa mina sa 


sur nga bahin sa Negros Occi- 
dental. Mahinumduman nga kaba- 
hin ang mga barangay sa Man- 
lucahoc, Camindangan ug Nabulao 
sa Sipalay City, Brgy. Damutan, 
Hinobaan ug Brgy. Gatuslao, 
Candoni, nga gipangkutkot sa mga 
dagkung kumpanya sa mina. Pa- 
dayong naghasol sa lumulupyo 
ang kadaut sa Lepanto Mining, 
Colet Mining, Selenga Mining ug 
Philex Mining. Nahimong mala- 
naton ang epekto niini sa ilang 
panginabuhian ug sa kalikupan 
sama na lang sa pagkatiphag sa 
yuta nga ilang gitikad ug pag- 
ligid sa bato paingon sa ilang 
mga tanom, dili na magamit ang 
mga atabay ug tinubdan nga 
sauna gikuhaan og tubig nga 
ilimnon tungod sa mga gigamit 
nga kemikal, pagkapatay sa nag- 
kadaiyang klase sa kahoy, tanum 
ug kahayopan nga nabuhi sa yuta 
o duol sa suba ug pagkapatay 
usab sa mga isda. Kabahin usab 
sa naghatag og kabalaka mao 
ang pagtakod sa sakit sa panit 
mugna sa mga hugaw sa mina- 
han nga naghilo sa tubig sa suba 
nga nakaapekto sa mga residen- 
te sa mga barangay sa Mamba- 

Ang kamatuoran sa likod sa reklamasyon: 


paghikaw sa kinabuhi ug mga panginabuhian 


“INFORMAL SETTLERS" O ANG MAS nagpaka-ubos 
nga termino nga 'iskwater' ang kasagaran nga 
gigamit sa reaksyonaryong gobyerno aron ihulag- 
way ang mga komunidad sa kabus nga nagpuyo 
sa syudad. Apan, kinsa ang tinuod nga nangdaut 
sa kayutaan ug nang-abog sa mga lumulupyong 
lumad sa kasyudaran? Gani, ang mga langyaw'ng 
kompaniya ug ilang mga lokal nga kasosyo mao 
ang tinuod nga iskwater. 

Mao kini ang nahitabo sa isla sa Negros kung 
sa diin ang mga pribadong kompaniya nga gi- 
panag-iyahan sa mga dagkung komprador ug mga 
burukrata gi-atake ang mga kabus nga taga-dak- 
bayan ug mga komunidad nga duol sa baybayon. 
Sa luyo sa karaang promisa sa "kalambuan" ug 
"mga ekonomikanhong oportunidad," gidasmagan 
sa mga dagkung negosyo ang kinabuhi ug pangi- 
nabuhian sa liboan ka mga pamilya para ipatuman 
ang proyekto sa reklamasyon nga sa unahan, 
tukuran og mga edipisyo, sentro sa komersyo, 
pantalan ug uban pa subay sa polisiya sa neolibe- 
ralismo. 

Sa mga barangay sa Pahanocoy ug Banago sa 
syudad sa Bacolod, tumong sa mga proyekto nga 
giduso nilang Jerry Sy ug Engr. Andre Taculod 
ang reklamasyon sa yuta ug pagtukod og mga ne- 
gosyo. Tuyo ni Sy nga magtukod og pipila ka mga 
mall, mga pantalan, shipyard ug uban pang mga 
establisemento. Pero, kining mga proyekto maka- 


apekto sa dili moubos sa 10,000 ka indibidwal nga 
nagpuyo sa maong lugar. 

Samtang, ang Brgy. Tinago sa Dumaguete 
City gustong himuon ni Mayor Remulla nga usa ka 
stadium nga adunay swimming pool nga sama sa 
gigamit sa Olympics. Nangandoy si Remulla nga 
ipahigayon ang Southeast Asian Games sa Du- 
maguete sa umaabot. Libo-libo ka mga kabalayan 
ang hapit na nga i-demolis. Sa pagsugod sa 
reklamasyon, kinahanglan pang iliso sa mga mana- 
nagat ang ilang mga sakayan tungod gibabagan 
na sa lokal nga gobyerno ang agianan para sa 
reklamasyon. 

Si Nong Jasper, usa ka mananagat sa Bana- 
go, walay regular nga kita tungod nagsalig ang 
pangisda sa panahon. Kasagaran, dili kaigo ang 
iyang kinitaan nga P300 sa usa ka adlaw para sa 
batakang panginahanglan sa iyang pamilya diin 
anaay tulo ka mga anak nga nag-eskwela. 

Susama sab ang sitwasyon ni Manang Myrna 
nga usa ka sidewalk vendor ug nagpuyo sa Pa- 
hanocoy sa sulod sa lima na ka tuig. Pina- 
kamaayong adlaw na kon mokita siya og P200 sa 
pagbaligya og isda sa daplin sa dalan. Apan ang 
iyang kinitaan dili paigo para makapalit og 
pagkaon para sa iyang pamilya, maong mapugos 
usab nga mangutang para mabuhi. 

rato, Cabadiangan ug Manlucahoc, 
sakop sa Sipalay City. 

Nahimong katalagman sa ki- 
nabuhi sa lumulupyo ang paglitik 
sa yuta nga mugna sa minahan 
nga hangtod karon suliran nila 
tungod kay wala gitagaan og 
solusyon sa lokal nga kagamhanan 
sa syudad ug wala magtagad ang 
dagkung kumpanya sa kadautan 
nga ilang gipasa sa katawhan. 

Samtang nagpadayon ang 
pagkaylap sa ekonomikanhon ug 
pulitikal nga gahum sa nagharing 


hut-ong kakonsabo ang mga binay- 
rang burukrata ug pwersang 
militar, gidahom sa katawhan ang 
pagkahurot sa kinaiyanhong ba- 
handi sa nasud. Nagkadaku ang 
ganansya sa mga langyaw'ng ka- 
pitalista nga baylo sa kadaut ug 
katalagman sa kinabuhi ug pangi- 
nabuhian sa katawhan. Sa taas 
nga kasinatian sa isla sa Negros 
kabahin sa pagkontrol sa kinaiyan- 
hong bahandi ug pagpangilog sa 
yuta, mahukmanon ang kusog sa 
katawhan sa pag-atubang niini. 
Mahinungdanon niining higa- 
yona ang pagduso sa masa sa 


makatarunganong pakigbisog para 
sa pag-angkon og yutang pangina- 
buhian, makatawhanong kondis- 
yon sa pagtrabaho, kinabuhing 
gawasnon sa mga katalagman nga 
mugna sa makadaut nga mga 
operasyon sa mina ug pagpa- 
hunong sa pasismo ug terorismo 
sa estado sa katawhan sa ka- 
bukiran man o sa kasyudaran. 
Bugtong nga kusog sa katawhan 
kadungan sa padayong pag-as- 
dang sa armadong rebolusyon 
ang solusyon sa nagkagrabeng 
pagpamig-ot ug pagpahimulos sa 
katawhan. 

Si Mercy, gikan sa Brgy. 
Tinago, usa ka kontraktwal nga 
empleyado sa gobyerno. Gipaigo 
niya sa adlaw-adlaw'ng galas- 
tuhan ang P10,000 nga gitigum 
nga minimum niyang sweldo ug 
kita sa iyang bana isip tibuok 
panahon nga mananagat matag 
bulan. Mahurot lang kini human 
makabayad sa mga yutilidad 
susama sa tubig ug kuryente, ug 
makapalit og mga kinahanglanon 
nila sa adlaw-adlaw. 

Puno sa kabalaka ang mga 
lokal nga residente kung giunsa 
gipanindot sa lokal nga gobyer- 
no ang proyekto sa reklamasyon 
nga makaapekto sa lumulupyo. 
Kung mapahigayon ang kining 
mga proyekto sa mga syudad sa 
Bacolod ug Dumaguete, ang mga 
sama ni Jasper, Myrna, Mercy 
ug liboan pang mga lumulupyo 
ang mawad-an og trabaho tungod 
giguba ang sobra dekadang ti- 
nubdan sa ilang panginabuhian. 


ANI 


diataid Paghimakas aaa 


Dugang pa, ang kining mga 
proyeto nagmugna og alarma sa 
mga environmental group tungod 
sa kadaku sa kadaut niini sa 
mga tanom ug hayop sa kada- 
gatan. Ang “Smart City,” usa pa 
ka proyekto sa Dumaguete nga 
gipasiugdahan sa EM Cuerpo Inc. 
nga adunay kadakuon nga 174 
ka ektarya ang momugna og hing- 
pit nga kadaut sa mga koral, ka- 
tunggan ug upat ka marine pro- 
tected areas. 

Komon niining maong mga 
proyekto ang walay pormal nga 
proseso sa pangpublikong kon- 
sultasyon ug pagkamatinud-anon 
sa katawhan, nagpapaspas kini sa 
pagpatuman sa interes sa mga 
negosyante. Kasagaran nga nag- 
pasagad ug kakonsabo ang mga 
dagkung kumpaniyang mga insti- 
tusyon sa gobyerno sama sa 
DENR ug mga LGU. Sikreto silang 
mingbulsa og kikbak ug ninghi- 
mo og uban pang mga korap nga 
iskema aron ipasiguro nga ang 
kining mga proyekto dili mababa- 


gan sa pagbatok sa katawhan. 
Apan, ang mga lumulupyo sa 
Brgy. Banago ug Pahanocoy sa 
Bacolod ug Brgy. Tinago sa Du- 
maguete kauban sa kadaghanan 
adunay hiniusang panawagan: 
“Batokan ang neoliberalisasyon!,” 
“Dili motugot sa reklamasyon!” 
ug “Panalipdan ang kinaiyanhong 
bahandi!” Ang mga organisasyon 
sa katawhan sama sa No to 174 
Alliance, Save Tinago Alliance 
ug Bacolod Against Reclamation 
Movement nagtigum sa mga ka- 
bus nga taga-dakbayan, mga ta- 
wong simbahan sa nagkadaiyang 
kongregasyon, mga siyentista, mga 
tigpanalipod sa kalikupan ug taw- 
hanong katungod, mga estud- 
yante, mga abogado ug uban pang 
mga propesyunal aron maghiusa 
ug manawagan sa pag-batok sa 
reklamasyon ug sa neoliberal 
nga agresyon nga nagdala og 
peligro sa mga komunidad sa 
baybayon ug sa kalikupan. AF 


.e.e..e..e..e..o..o..o..o..o..e.....................c. 


Taliwala sa enggrandeng 
panan-awan mao ang tataw nga 
kamatuoran: mabiyaan ang inte- 
res sa liboan ka mga drayber sa 
dyip, kabus nga taga-dakbayan, 
mananagat, ug halapad nga ba- 
takang masa sa walay hunong nga 
pagtinguha sa "kalambuan" nga 
nakadisenyo para sa langyaw'ng 
pamuhunan, dagkung kompra- 
dor burgesya ug mga agalong 
yutaan. 

Sa mata sa neoliberalismo, 
ang mga batakang serbisyo sa 
katawhan gitugyan sa mga kamot 
sa mga dagkung negosyante. Sa 
Bacolod City, gipapaspas ni Al- 
bee Benitez ang pagpribatisa sa 
mga yaweng serbisyo--tataw kini 
sa kalit nga pag-endorso sa usa 
ka Joint Venture Agreement (JVA) 
tali sa Central Negros Electric 
Cooperative Inc. (CENECO) ug 
sa gipanag-iya ni Razon nga 
MORE Power niadtong Hulyo 3, 
2023. 

Kini nga desisyon nagmugna 
og kayugot ug mga protesta sa 
mga konsumidor. Tungod sa 
desperasyon nga maangkon ang 


Peke nga kalambuan sa 


"Super City" 


DETERMINADO ANG NEGOSYANTE UG MAYOR sa 
Bacolod City nga si Albee Benitez sa iyang ambisyon 
nga himuon ang Bacolod City nga "Super City," usa 
ka lakang nga dugang molubong sa syudad sa sulod 
sa gambalay sa agresibong neoliberal nga polisya. 
Sa miaging tuig, nahimong bililhon ang papel 
niining naratibo sa deklarasyon sa Bacolod City isip 
"insurgency-free" pinaagi sa Regional Joint Peace 
and Security Coordinating Council (RJPSCC)- 
Western Visayas. Kini nga pamahayag maingon nga 
estratehikal nga nagsumpayanay sa ilang mga pani- 
nguha nga mohimo og ilusyon sa usa ka "malina- 
won" nga syudad, sa katuyoan nga makadani ug 


dakung ganansya kung diha na 
sa iyang kamot ang kontrol sa 
serbisyo sa kuryente, gimaniobra 
sa More Power ang plebisito ug 
botohay. 

Sa karon, gi-aprobahan sa 
Senado ang balaodnon nga mag- 
tugot sa prangkisa sa Negros 
Electric and Power Corporation 
(NEPC), nga mao ang joint ven- 
ture tali sa MORE Power ug 
CENECO. Gilauman nga kung ma- 
tuman ang maong pribatisasyon, 
hapit na ang pagpapahawa sa 
420 ka mga mamumuo. Susama 
kini sa nahitabo sa miagi sa Ba- 
colod City Water District (BA- 
CIWA) nga ningresulta sa dili 
makatarunganon nga pagpahawa 
sa 57 ka mga empleyado. 

Dul-an sa upat na ka tuig 
human nga gigunitan sa mga Villar 
ang pagkontrol sa BACIWA pina- 
agi sa Prime Water. Ang mga 
kunsomidor nagpabiling dili kon- 
tento tungod sa balik-balik nga 
mga isyu susama sa hugaw nga 
tubig ug dili maayong kalidad sa 
serbisyo. Dugang pa, bisan naa 
nay desisyon sa Civil Service 


dagkung pamuhunan. 


Commission (CSC) Region 6 nga 
nagpabor sa pagpabalik sa tra- 
baho sa mga gipapahawang mga 
empleyado, wala gyud giila sa mga 
Villar ang desisyon. 

Ang nasudnong pagduso nga 
wagtangon ang mga tradisyunal 
nga dyip pinaagi sa pugos nga 
konsolidasyon sa mga indibidwal 
nga prangkisa nakaapekto sa 
sobra 2,500 ka mga drayber sa 
Bacolod City. Pinaagi sa City 
Ordinance 966 o Local Public 
Transport Route Plan (LPTRP), 
ipatuman ang "usa ka ruta, usa 
ka prangkisa" nga naghatag og 
pabor sa mga korporasyon o ko- 
operatiba nga may katakos nga 
makapanag-iya og 15 o mas sobra 
pa ka mga yunit sa modernong 
dyip. 

Si Bert, 22 ka tuig na nga 
drayber, nahadlok sa umaabot sa 
iyang pamilya nga adunay lima 
ka myembro. Hayskul lang ang 
iyang naabot sa pag-eskwela ug 
dili siya kahibalo kung unsa ang 
himuon kung mawala na ang 

tradisyunal nga dyip. 

"Klaro na nako nga ang paglambo nga giingon 
ni Mayor para lang sa iyang mga amigo, dili para 
namong mga kabus," matod ni Bert. 

Ang usa pa ka nangunang programa ni Mayor 
Benitez mao ang Yuhum Village sa Brgy. 8, ug 
mga barangay sa Vista Alegre ug Banago nga 
kabahin sa Pambansang Pabahay para sa Pilipino 
(4PH) nga programa ni Marcos Jr. Ang Yuhum 
Village giila nga usa ka mahinungdanong lakang 
sa reaksyonaryong gobyerno, nga giplanohang 
mag-turn-over 0g 300 ka yunit sa mga balay ni- 
ining tuiga. 

"Unsaon nato nang pabalay ni Albee kung dili 
sab namo maarangan ang bulanan niana. Kulang 
pa para sa among pagkaon ang kita namo sa 
matag adlaw," ingon ni Bebot, usa ka tigbaligya 
og isda ug adunay lima ka anak, nga naggikan sa 
Brgy. Banago. Ang pasiuna nga sarbey sa local 
government unit (LGU) para sa proyekto sa 
pabalay nagtakda og binulan nga abang nga 
P2,500 kada yunit. 

Usa ang balay ni Bebot sa 22 ka mga pani- 
malay nga unang madislokar sa nagkaduol nga 
proyekto sa reklamasyon sa daplin sa baybayon 
sa Brgy. Banago nga naglangkob sa liboan ka 
ektarya, nga giplanohan nga idebelop isip in- 
ternasyunal nga pantalan ug mga sentro sa ne- 
gosyo. Ang bana ni Bebot ang usa sa sobra 2,000 
ka mga mananagat nga mawad-an og pangina- 
buhian. 

Gani, dapat timan-an nga ang handum ni 
Mayor Albee nga "Super City" saad nga gisulti sa 
usa ka burukrata kapitalistang gikan sa pamilya 
nga na-adunahan pinaagi sa kroniyismo ni Marcos. 
Sa kamatuoran, ang iyang handum nag-unod sa 
pagsakripisyo sa syudad ug iyang lumulupyo sa 
altar sa hakog nga korporasyon. 

Ug kung ang halapad nga masa mobatok ni- 
ining mga polisiya, ang mga ideyologo sa reak- 
syonaryong gobyerno mopasangil kanila nga 
mingbatok sa "kalambuan." Apan walay tinuod 
nga kalambuan ilawom sa atong nagtunhay nga 
alang-alang kolonyal ug alang-alang pyudal nga 
katilingban. Kini nga kamatuoran nagpakita sa 
pagkadinalian ug pagkahusto sa atong panawagan 
para sa nasudnong industriyalisasyon. Ang tinuod 
nga kalambuan maangkon lamang kung ang 
masang anak-sa-buhat, imbes nga ang mga 
langyaw'ng korporasyon ug ilang mga lokal nga 
komprador, mao ang modumala kung unsaon 
paggamit ang mga kahinguhaan aron motubag sa 
mga kinahanglanon sa katawhan. fP 


Neoliberalismo: 
kontrata nga 
magapatay sa tawo! 


ni Ka Haraya 


ksa ka higayon, 

siya ang nagmadinalag-on 

naglibot, nanglugayawon 

sa luwas sang pungsod 

naglingaw-lingaw, nagbakasyon 

negosyo gali ang matuod nga intensyon 
gintanyag ang matahum nga lalantawon, 
bukas nga merkado para sa dumuluong, 
mga pinoy para sa barato nga kusog-pamugon, 
malapad nga duta para sa pangapital nga 
handum 

proyektong imprastraktura, reklamasyon, 


ekoturismo, mina kag plantasyon, 


Padayaw niya, 

madamo siya sang nakuha nga imbestor 
magapasulod sang madamo nga proyekto 
magapasanyog kuno sa palangabuhian sang 
tawo 

kag pagpauswag sang pang-gubyerno, 
apang ilusyon lang ang pahamot nga mga 
tinaga 

laye pang-ekonomya kag pampulitika 

ligwa nga ginpauyatan sa kapitalista, 


Nagtililipon ang mga uhaw sa ganansya 
nagapirma sang mga kasugtanan kag kontrata 
nagahigot sa pungsod sa agalon nga 
imperyalista 

pautang gali ang kuno ayuda 

pagpasulod sang negosyo, 

produkto man ukon pinansya 

pagabawi-on sa pagsuyop sang binilyon nga 
kita 

gikan sa aton manggaran nga kadagatan, suba 
ukon duta, 

mayor nga kuluhaan sang produktong 

agrikultura 

gikan sa barato kag hilaw ginamanupaktura 
padulong sa mahal kag human na nga produkto 
ang pungsod nagserbe nga ila talambakan nga 


merkado: 


Bukas palad sa dumuluong nga pautang, 

sa idalom sang neoliberalismo nga patakaran 
manggad sang pungsod pagusto nga ginakup-an 
pumuluyong Pilipino naga-antus, ginapigos, 
tungod sa kasugtanan nga sa aton nag-gapos 
pagpang-ulipon ang naaguman 

gina-agaw ang duta nga aton palangabuhian, 
ginapalayas sa dutang puluy-an, 

gutom kag kapigaduhon ang aton nadangatan 
mangunguma sang pungsod sa duta gindingutan 
agud hawanan ang dalan 

para sa mga dambuhala nga ekwipo sang minahan 
kag pribado nga proyekto nga ila ginapadihotan 
apang ang katalagman kag kalamidad sang 
kinaiyahan 


pumuluyo sa lugar amo ang maperwisyohan, 


Nagapanguna nga pampublikong kinahanglanon 
ginahingabot sang pribado nga korporasyon 

agud nga sigpoton kutob sa mahugakom 

pagusto sa pagpasaka sang presyo 

nga indi na kontrolado sang gubyerno 
pampubliko nga serbisyo 

nahimo na nga negosyo 

Kasubong sang tubig kag kuryente 

nga target sang JVA, 

sa kubay sang dalagku nga burgesya kag burukatrata 
60 porsyento nga bahin sa kita, 

sila ang gapanag-iya, 


Pati ang transportasyon 

tuyo nga sudlon sang dalagko nga korporasyon 
prangkisa sang drayber kag opereytor 

pwersahan nga konsolidahon 

tradisyunal nga dyip nga hari sang dalanon 
pagabuslan sang Furo-4 nagabili sang kapin 2 ka 


milyon 


sa pagparada sang makidumuluong nga programa 
modernisasyon nga magapatay sa ila mga pamilya: 


dagway sini ang sektor sang komunikasyon 

sa diin madugay na nga napaidalom 

sa balayon sang pribatisasyon 

indi malayo nga pati ospital kag eskwelahan 
amat-amat nga maagaw sang sakon nga 
pagdumalahan 

pagdula sang libre nga balayran 

para mga pobre nga pumuluyo nga wala sang 
ikasarang 


serbisyo sa pumuluyo himuon nga galatasan, 


Neoliberalisasyon, 

dagway sang kontra-pumuluyo nga solusyon 

tikang sang nagabulos-bulos nga administrasyon 
nagapalala sa kagaruk sang nagahari nga pundasyon 
sang agalon mayduta kag dalagku kumprador burgesya 
pagahusgaran sang nagahimakas nga masa 
magadala sang handum sang demokratiko nga pwersa 
wasakon ang malapyudal kag malakolonyal nga 
sistema 


kadungan sa pag-angkon sang matuod nga kalinong, 


kahilwayan kag demokrasya! HP 


